Idioma emilián-romanyol

L'emilián-romanyol (emiliân-rumagnōl u langua emiglièna-rumagnôla) ye una luenga galoitalica. Os suyos dos dialectos, l'emilián y o romanyol, se parlan en as rechions de Emilia-Romanya, partis de Lombardía, as Marcas, Liguria y Toscana, todas ellas en o norte d'Italia, asinas como en a Republica de San Marino.

O numero de parlants en Emilia-Romanya s'estima en 3.500.000 alto u baixo (dato de 1987). En San Marino o 83% d'a población (20.100 habitants) charran o sanmarinés (dato de 1993), que ye un dialecto de l'emilián-romanyol. L'emilián-romanyol ye reconoixiu como luenga minoritaria d'Europa dende 1981 (Informe 4745 d'o Consello d'Europa). Tamién a UNESCO lo incluyó en o suyo Libro Royo d'as Luengas Menazadas, entre os idiomas que caleban de protección. L'autoridat de rechistro d'a norma ISO 639-3 l'ha asignau o codigo "EML".

En Italia tradicionalment se l'ha denominado "dialetto" (dialecto), terminolochía que puede resultar confusa difuera d'Italia ya que l'emilián-romanyol no ye una variant dialectal de l'italiano, sino una evolución paralela d'o latín. As variedaz d'emilián-romanyol tienen rasgos morfolochicos, sintacticos y lexicos diferenciaus d'o italiano, y de feito comparten un buen numero d'isoglosas con as luengas galorromanicas y occitano-romances que no son compartidas por as luenguas italianas centro-meridionals.

 Dialectos 
Os dialectos de l'emilián-romanyol se dividen en dos componentes prencipals, cadagún d'os cuals incluye distintos subdialectos.

En emilián os subdialectos son:
 Emilián occidental
 Emilián central
 Emilián oriental
 Lunigiano
 Mantuano
 Sanmarinés
 Vogherese-Pavese
Y en romanyol existen:
 Romanyol d'o Norte
 Romanyol d'o Sud

 Lexico contimparau 
A siguient tabla contimpara bels cambios foneticos, como a cayida de vocals finals y cualques palatalizacions en emilián-romanyol y atras variedaz galo-italianas:
{|class="wikitable" style="text-align:center;"
|-
! colspan=2| LATÍN
! NŎCTE(M) || LĂCTE(M) || FĂCTU(M)
! CĂNE(M) || HŎMINE(M) || LUPU(M)
|- 
! rowspan=4| Galo-italiano
! Lombardo
| nɔʧ || laʧ || faʧ || ca || ɔm || luf
|- 
! Ligur
|  || lajt / loet(e) || fajt || can || ommo || lô
|- 
! Emilián
| nɔt || lat || fat || can || ɔmen || lauv
|- 
! Veneciano
| note || late || fato || can || ɔmo || lupo
|-
! colspan=2| Italiano estándard
| nɔtte || latte || fatto || cane || uomo || lupo
|-
! colspan=2| Aragonés
| nueit || leit || feito || can || hombre || lupo
|}

 Contimparación lexica 
Os numerals en diferents variedaz galo-italianas son:Indo-european numerals (Eugene Chan)
{|class=wikitable style=text-align:center;
|-
! GLOSA !! Ligur !! Piemontés !! Lombardo !! Romanyol 
|-
| '1' || yŋ / yna || jyŋ / jyna || vyŋ / vɶna || oŋ / ona 
|-
| '2' || dui / duːe ||  dui / duɛ || dyː / dɔ || duː / dʌu 
|-
| '3' || trei / trɛː || trei / trɛ || triː / trɛ || triː / trai 
|-
| '4' || kwatru || kwɒtr || kwater || kwaːter
|-
| '5' || siŋkwe || ʦiŋk || ʦiŋk || θeŋk(w)
|-
| '6' || seːi || seːʒ || seːs || siː
|-
| '7' || sɛte || sɛt || sɛt || sɛːt
|-
| '8' || øtu || øːt || vɔt || ɔːt
|-
| '9' || nøːve || nøv || nɶf || noːv
|-
| '10' || deːʒe  || deːʒ || deːs || diːz   
|}

O numerales '1', '2' y '3' distinguen entre formas de masculín y femenín.

Referencias

Categoría:Luengas romances
Categoría:Luengas d'Italia